Othes, cuens de Bourgoingne, palatins et sires de Salins, à son amey Estevenim, signour de Ruffey, salut à (sic) bone amour. Nous te mandons et comandons que tu faces le fié de Largillat en la main nostre amé oncle et feal Jehan de Chalon, signour d’Arlay, lequel fié tu tenoies de nostre chiere mere Aelis, jaidis contesse de Bourgoingne, et ce ne laissier mie, quar ledit fié avons donné audit Jeham en accroissement dou fié que de nous tient. Donnée à Bleterans, le juedi après la seint March, ewangeliste, l’an Nostre Signour mil CC septante et nuef.